કોમ્પુટરના પ્રાથમિક શિક્ષણનો હેતુ સનાતન મંદિરમાં આવતા આપણા વડીલોને કોમ્પુટર વાપરતા શીખવાડવાનો છે જેથી કરીને કેનેડામાં વડીલો આત્મ સભર બની શકે અને પોતાની જીવન જરૂરીઆત કોઈની મદદ વગર પૂરી કરી શકે. આ વર્ગમાં 150 જેટલા વડીલોએ અભ્યાસ પૂરો કર્યો છે. આ વર્ગમાં તેઓ પોતાની ઈ-મેલ આઈડી બનાવી મિત્રો અને સબંધીઓને ગુજરાતી અને અંગ્રેજીમાં સંદેશ મોકલી શકે છે, સાથે ફોટા, વિડીઓ અને ડોક્યુમેન્ટ પણ એટેચ કરીને મોકલે છે. ઈન્ટરનેટ પર જઈને પેપર વાંચી શકે છે, જરૂરી માહિતી મેળવી શકે છે તથા ક્રિકેટ, નાટક અને મુવી પણ જોઈ શકે છે. આ ઉપરાંત તેમને માઈક્રોસોફ્ટ વર્ડ અને એક્ષેલ વાપરતા પણ આવડી ગયું છે. ખાસ કરીને SKYPE નો ઉપયોગ કરીને દુનિયામાં ગમે ત્યાં વાત કરી શકે.